Φαράγγι Λεπίδας

Το Φαράγγι της Λεπίδας είναι ένα από τα φαράγγια της Πελοποννήσου. Βρίσκεται στο όρος Πάρνωνας.Discover Kynouria - Φαράγγι Λεπίδας Παρά το σχετικά μικρό του μέγεθος, διαθέτει έναν αναλογικά μεγάλο καταρράκτη 70 μέτρων και έναν μικρότερο 45 μέτρων, οι οποίοι βρίσκονται σε απόσταση περίπου 800 μέτρων μεταξύ τους, ακολουθώντας τη ροή των υδάτων.

Οι πηγές των καταρρακτών ξεκινάνε από το οροπέδιο Ξηροκάμπι, ανάμεσα στο χωριό Άγιος Ιωάννης και στην Ιερά Μονή Μαλεβής. Το ποτάμι, κατεβαίνοντας από το οροπέδιο διασχίζει το φαράγγι και σχηματίζει στην πορεία του μικρές βάθρες.

Ο πρώτος καταρράκτης βρίσκεται σε απόσταση 3 χιλιομέτρων από το χωριό Άγιος Ιωάννης. Η πρόσβαση στη βάση του γίνεται από χωματόδρομο και μετά από σύντομη πεζοπορία σε μονοπάτι 200 περίπου μέτρων. Ο δεύτερος καταρράκτης (επονομαζόμενος «Μελίσσι») βρίσκεται σε απόσταση 1,5 χλμ. από το χωριό Πλάτανος, στο δρόμο προς Άστρος και σε απόσταση 19 χιλιομέτρων από το τελευταίο. Προσεγγίζεται μετά από 800 μέτρα πεζοπορίας από τον κοντινότερο αυτοκινητόδρομο, ακολουθώντας την κοίτη του ποταμού.Wikiloc - Καταρράκτες Λεπίδας (1ος στον Αγ. Ιωάννη και 2ος στον Πλάτανο) στην Αρκαδία (30 km απο το Αστρος) διαδρομήArcadia Portal - Οι καταρράκτες της Λεπίδας: Εκεί που λούζονται οι νύμφες

Ιδανική περίοδος επίσκεψης είναι η άνοιξη, καθώς η ροή των υδάτων σταματά τους καλοκαιρινούς μήνες.

Στο φαράγγι διοργανώνονται συχνά καταβάσεις canyoning και καταρριχήσεις με σχοινί (rappel).Canyoning - Περιοδικό ΚΟΡΦΕΣ-226: Οι μεγάλοι καταρράκτες της Ελλάδας.

Πολύ κοντά βρίσκεται και το κάστρο της Ωριάς.

 Δείτε επίσης 
 Κάστρο της Ωριάς Αρκαδίας
 Άγιος Ιωάννης Αρκαδίας
 Πλάτανος Αρκαδίας
 Πάρνωνας

 Εξωτερικοί σύνδεσμοι 
 Φορέας Διαχείρισης Όρους Πάρνωνα και Υγρότοπου Μουστού 
 Βίντεο από τους καταρράκτες της Λεπίδας στο YouTube

 Παραπομπές 

Λεπιδας
Κατηγορία:Καταρράκτες στην Ελλάδα
Κατηγορία:Γεωγραφικοί σχηματισμοί της Αρκαδίας
Κατηγορία:Δήμος Βόρειας Κυνουρίας